Påtryk og Pladetryk / Mekoprint A/S
Påtryk og Pladetryk
Tryk på frontpaneler og skilte
Frontpaneler/skilte er til for at tiltrække opmærksomhed − på bygninger, vægge eller produkter. Print direkte på et frontpanel eller et skilt er en enestående måde at skabe en eksklusiv, visuel effekt.
Printet kan udføres i både serigrafisk og digitaltryk − eller som en kombination af de to printteknologier.
Mange har med stor succes samarbejdet med Mekoprint om udvikling og produktion af printede, laserskårne emner. Vi anbefaler at arbejde i polykarbonat, polyester og metal. Disse materialer holder til at blive udsat for regn, sne, sol, varme, kulde og salt i luften.
Vores ekspertise er jeres
I alle faser af udviklingen af jeres skilte kan I trække på vores ekspertise. Vi bidrager gerne fra den tidlige designfase om materialevalg, printteknologi og farver. I vil også få råd om den efterbehandling, der kan være nødvendig for, at jeres skilte efterlader et varigt indtryk og holder til det miljø, hvor det skal fungere.
Konkurrencedygtig levering
Konkurrencedygtige priser og korte leveringstider på frontpaneler og skilte er en realitet med vores moderne produktionsapparat og kompetente, fleksible medarbejdere. Design & Konstruktion
Frontpaneler og skilte med serigrafisk og/eller digitaltryk kan anvendes til på en enkel måde at fremhæve jeres budskab eller understrege jeres kvalitet. Og designmulighederne er uendelige. Store formater og print på rulle håndteres lige så effektivt som små oplag og størrelser. De standardformater, vi leverer i ét stykke, er op til 1,5 x 2,5 m eller på rulle i bredder op til 2,5 m. Er dette format ikke stort nok, assisterer vi gerne i at finde en løsning, hvor flere print kombineres.
Vi har stor erfaring med at trykke på stort set alle materialer og er altid klar til at udfordre jeres − eller selv blive udfordret af jer.
Virksomheder i transport, industri- og energiteknikbrancherne i store dele af verden har valgt Mekoprint som leverandør af printede frontpaneler og skilte.
Materialet, I vælger til jeres frontpaneler og skilte, er helt afgørende for det færdige resultat. Bed os om rådgivning, hvis I ønsker at kende de enkelte materialer unikke egenskaber, som kan være med til at give jeres front eller skilt lige dét, der gør hele forskellen.
Skab også yderligere effekt på jeres frontpaneler eller skilte med:
• Strukturlak, der fremhæver udvalgte områder på emnet − eksempelvis en nubret overflade, der giver en ekstra oplevelse for både syns- og følesansen
• 3D-effekter med 3D-lak, der giver designet en ekstra dimension
• Rastertryk, der fx giver en "stempel-effekt", eller som kan give en helt særlig pixel-agtig effekt på billeder og grafik.
+ 45 9936 5808
+ 45 2310 4008
​​​​​​​Industrial Graphics
+ 45 9936 5917